Eiður Smári Guðjohnsen og KSÍ hafa komist að samkomulagi um starfslok hans sem aðstoðarþjálfara karlalandsliðsins í fótbolta. Ómar Smárason samskiptastjóri sambandsins segir langan aðdraganda að starfslokunum.
Í tilkynningu frá KSÍ sem barst seint í gærkvöld segir að samkomulag hafi verið gert milli KSÍ og Eiðs um starfslok hans. Samkvæmt heimildum RÚV var kornið sem fyllti mælinn atvik eftir leik Íslands gegn Norður-Makedóníu þar sem áfengi var haft um hönd. Síðastliðið sumar fór Eiður í tímabundið leyfi frá störfum hjá KSÍ vegna áfengisvanda.
það snýr bara að persónulegum málefnum og ég get ekki bætt neinu við sem stendur í yfirlýsingunni um það. varðandi þetta sem gerðist í sumar er bara mál sem við unnum eftir okkar bestu sannfæringu á sínum tíma, eins og eg segi bara persónuleg málefni og aðdragandinn langur án þess
að ég vilji fara eitthvað nanar ut í það
Jón Þór Hauksson var látinn fara sem þjálfari kvennalandsliðsins í fótbolta eftir atvik þar sem áfengi var haft um hönd í landsliðsferð. Ómar segir KSÍ ekki hugnast að banna það alfarið í ferðum liðanna þrátt fyrir að tveir landsliðsþjálfarar séu hættir vegna þess á rúmu ári.
við höfum í sjálfu sér ekki haft áhyggjur af þessu í tengslum við landsliðin almennt og sjáum ekki ástæðu til þess að gera einhverjar sérstakar ráðstafanir. Auðvitað gerist það að menn fá sér 1-2 bjóra eftir verkefni og flestir láta það duga og fara svo að sofa og sumir fá sér ekkert, það er bara eins og það er við höfum ekki ástæðu til að hafa áhyggjur af þessu, fólk verður bara að bera ábyrgð á sér sjálft
Arnar Þór Viðarsson hefur unnið með Eið Smára sér við hlið bæði sem þjálfari undir 21 árs liðsins og nú A-liðsins. Verður Arnar áfram þjálfari liðsins?
Arnar er með gildan samning og engin ákvörðun verið tekin um breytingar á honum eða ræddar eftir því sem ég best veit og það verður bara farið í það leita að nýjum aðstoðarþjálfara og arnar mun hafa mest um það að segja hver það verður og vonandi gengur það bara hratt og örugglega svo við finnum bara besta manninn
Eiður Smári Guðjohnsen er hættur sem aðstoðarþjálfari karlalandsliðsins í fótbolta. Samskiptastjóri sambandsins segir langan aðdraganda að starfslokunum en atvik eftir leik gegn Norður Makedóníu er sagt hafa verið kornið sem fyllti mælinn.